Olimpiese Spele: Dis Caster se goue, voorspel die kennersCaster Semenya. Foto: AP Photo/Anja Niedringhaus, File Die omstrede Semenya begin haar aanslag in die 800 m vir vroue wanneer sy Woensdagmiddag in die uitdunne van die 800 m aantree. Semenya het die afgelope paar maande nie haar gelyke gehad nie en sy het kat en muis met haar teenstanders op verskeie internasionale byeenkomste gespeel. Sy sou aanvanklik ook aan die 400 m deelgeneem het, maar sy en haar afrigter, Jean Verster, het voor die Spele besluit om haar te onttrek om net op die 800 m te fokus. Dinsdag was nóg ŉ medaljelose dag nadat nie een van Suid-Afrika se drie 200 m-atlete, LJ van Zyl en Wenda Nel in die 400 m-hekkies, Antonio Alkana in die 100 m-hekkies en Chad Ho in die 10 km-oopwaterswem kon kwalifiseer of ŉ medalje wen nie. Ho het tiende geëindig in die oopwaterswem in ŉ tyd van 1:53:04, net vyf sekondes agter die wenner, Ferry Weertman van Nederland. Ho was saam met sowat 15 ander swemmers in ŉ hewige stryd gewikkel en die beoordelaars moes van fotobeslissings gebruik maak om die deelnemers te skei. Ho was net 2,8 sekondes buite bereik van ŉ bronsmedalje, ná byna twee uur in die see. Sunnette Viljoen (63,54 m) het net een gooi in die uitdunne van die spiesgooi vir vroue gegee, die vereiste kwalifiserende afstand behaal en toe gaan uitrus vir Vrydagoggend se eindstryd. Ná die middelmatige vertonings van Jaco van Zyl en Brandon Stone in die mansgholftoernooi, slaan Ashleigh Simon en Paula Reto Woensdag in die vrouetoernooi af. Hou dié Suid-Afrikaners Woensdag dop: Gholf: 15:52: Vroue: Eerste ronde van houespeltoernooi: Ashleigh Simon en Paula Reto. Atletiek: 14:28: Mans: Tienkamp: Uitdunne: Willem Coertzen 13:30: Mans: Spiesgooi: Uitdunne: Rocco van Rooyen 13:37: Mans: 5 000 m: Uitdunne: Elroy Gelant 16:02: Vroue: 800 m: Uitdunne: Caster Semenya 19:34: Fietsry: BMX vir mans: Kyle Dodd